
	         МИНИСТЕРСТВО НА ЗЕМЕДЕЛИЕТО И ХРАНИТЕ
ИЗПЪЛНИТЕЛНА АГЕНЦИЯ ПО ГОРИТЕ
РЕГИОНАЛНА ДИРЕКЦИЯ ПО ГОРИТЕ – БЛАГОЕВГРАД


Благоевград ул. “Васил Коритаров” №2, п. код 2700
Комисия в Регионална дирекция по горите - Благоевград, назначена със Заповед № РД 49–395/21.11.2019 г. на министъра на земеделието, храните и горите, изменена със Заповед № РД49-182/23.06.2026 г. на министъра на земеделието и храните, във връзка с чл. 74, ал.2, т. 1 от Закона за горите
                                                                                                       ПРЕПИС - ИЗВЛЕЧЕНИЕ                                                                                               

                                                                                                              от Протокол № 80 от 27.07.2026 г.
                                                 РЕШЕНИЕ № 80-I-3 
            за  предварително съгласуване за промяна на предназначението на поземлен имот в горска територия – частна държавна собственост

На основание чл. 73, ал. 1, т. 1, чл. 74, ал. 2, т. 1, във връзка с чл. 75, ал. 1, т. 2, ал. 2 и ал. 3 от Закона за горите и постъпило в Регионална дирекция по горите гр. Благоевград, с входящ номер РДГ 02-3150/20.05.2026 г., искане за предварително съгласуване за промяна на предназначението на поземлени имоти в горски територии 

           от юридическо лице
           с инвестиционно предложение: „Кариера за добив на скалнооблицовъчни материали – амфиболи гнайси“
           и местоположение: поземлени имоти в горски територии частна и частна държавна собственост, с обща площ  35 777 кв. м. (тридесет и пет хиляди седемстотин седемдесет и седем квадратни метра), както следва

           1. Поземлен имот с идентификатор 56740.56.364 в местността Дълбоки дол,  с. Плетена, община Сатовча, област Благоевград, по Кадастралната карта и кадастралните регистри, одобрени със Заповед РД-18-509/31.07.2019 г. на изпълнителен директор на АГКК с площ 1 983 кв. м. (хиляда деветстотин осемдесет и три квадратни метра), стар номер на имота 000364. Имотът е собственост на юридическо лице; 

           2. Поземлен имот с идентификатор 56740.56.35 в местността Дживнар, с. Плетена, община Сатовча, област Благоевград, по Кадастралната карта и кадастралните регистри, одобрени със Заповед РД-18-509/31.07.2019 г. на изпълнителен директор на АГКК с площ 17 056 кв. м. (седемнадесет хиляди петдесет и шест квадратни метра). Имотът е частна държавна собственост, съгласно Удостоверение ПО-21-01-662/03.06.2026 г. по чл. 27, ал. 5, т. 3, въвъвръзка с чл. 27, ал. 4 от Закона за горите, издадено от Общинска служба по земеделие с. Сатовча; 

           3. Поземлен имот с идентификатор 56740.56.36 в местността Дживнар, с. Плетена, община Сатовча, област Благоевград, по Кадастралната карта и кадастралните регистри, одобрени със Заповед РД-18-509/31.07.2019 г. на изпълнителен директор на АГКК с площ 16 744 кв. м. (шестнадесет хиляди седемстотин четиридесет и четири квадратни метра), стар номер 56.364. Имотът е частна държавна собственост, съгласно Удостоверение ПО-21-01-663/03.06.2026 г. по чл. 27, ал. 5, т. 3, въвъвръзка с чл. 27, ал. 4 от Закона за горите, издадено от Общинска служба по земеделие с. Сатовча. 

Назначената КОМИСИЯ към Регионална дирекция по горите гр. Благоевград по реда на чл. 74, ал. 2, т. 1 от Закона за горите със Заповед № РД 49–395/21.11.2019 г. на министъра на земеделието, храните и горите, изменена със Заповед № РД49-182/23.06.2026 г. на министъра на земеделието и храните  
   Р  Е  Ш  И:

            Удовлетворява искането за предварително съгласуване за промяна на предназначението на поземлени имоти в горски територии – частна и частна държавна собственост, с площ 35 777 кв. м. (тридесет и пет хиляди седемстотин седемдесет и седем квадратни метра), в района на дейност на „Югозападно държавно предприятие“ ДП – гр. Благоевград, териториално поделение „Държавно ловно стопанство Дикчан“, в с. Плетена, община Благоевград, област Благоевград, съгласно задание за изработване на подробен устройствен план – план за застрояване (ПУП), изготвено в съответствие с разпоредбите на Закона за устройство на територията, одобрено с Решение № РД-02-03-421 от Протокол № РД-02-02-30 от 30.04.2026 г.,  взето на заседание на Общински съвет Сатовча, за имоти с идентификатори 56740.56.364, 56740.56.35 и 56740.56.36 в землището на с. Плетена, община Сатовча, област Благоевград, при условие основните кадастрални данни за територията, заета от проекта, да представляват тези по одобреното Задание за изработване на ПУП на засегнатите от инвестиционното намерение имоти.

           Решението на комисията не отменя задълженията на инвеститора по Закона за опазване на околната среда и Закона за биологичното разнообразие. Решението на комисията не е обвързано с решението за оценка за въздействието върху околната среда, екологичната оценка и оценката за съвместимостта на планове, програми, проекти и инвестиционни предложения с предмета и целите на опазване на защитените зони.

           Заявление по образец за промяна на предназначението се подава до органа, издал решението за предварително съгласуване, като се прилагат документите по реда на чл. 77, ал. 1, т.1-5 от Закона за горите и документ за платена такса, съгласно „Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“  (обн. ДВ, бр. 53 от 2024 г.). 

           Всяко приложение към заявлението трябва да представлява официален документ, издаден от длъжностно лице в кръга на службата му по установените форми и ред.

                                                             М  О  Т  И  В  И

           На основание чл. 73, ал. 1, т. 1 от Закона за горите, промяна на предназначението на поземлени имоти в горски територии се допуска за добив на подземни богатства. 

           В Регионална дирекция по горите гр. Благоевград с вх. № РД 02-3150/20.05.2026 г., е постъпило искане от юридическо лице, за предварително съгласуване за промяна на предназначението на поземлени имоти с идентификатори 56740.56.364, 56740.56.35 и 56740.56.36 в землището на с. Плетена, община Сатовча, област Благоевград в горски територии – частна и частна държавна собственост, с обща площ 35 777 кв. м. (тридесет и пет хиляди седемстотин седемдесет и седем квадратни метра), землище на с. Плетена, община Сатовча, област Благоевград, на основание чл. 73, ал. 1, т. 1 от Закона за горите, във връзка с чл. 75, ал. 1, т. 2 и ал. 2 от Закона за горите за „Кариера за добив на скалнооблицовъчни материали – амфиболи гнайси“.

           Към искането са представени всички изискуеми документи по чл. 75, ал. 2 от Закона за горите.

           Представено е задание за изработване на подробен устройствен план – план за застрояване (ПУП - ПЗ), изготвено в съответствие с разпоредбите на Закона за устройство на територията, одобрено с Решение № РД-02-03-421 от Протокол № РД-02-02-30, от заседание на Общински съвет с. Сатовча, проведено на 30.04.2026 г.

           С Решение № 629 от 20.07.2012 г. на Министерския съвет е предоставена концесия за добив на подземни богатства по чл. 2, ал. 1, т. 6 от Закона за подземните богатства – скалнооблицовъчни материали – гнайси, гнайсошисти и амфиболити, от находище „Ерковище“ – участъци „Вриза“ и „Бистрица“, с. Плетена, община Сатовча, област Благоевград, на юридическо лице. С Решение  от 19.01.2026 г. на Министерски съвет е дадено разрешение за прехвърляне изцяло на правата и задълженията по предоставената концесия и отправяне на предложение до концесионера за изменение и допълнение на концесионния договор. С Допълнително споразумение № 1 от 30.01.2026 г. юридическото лице встъпва в правата и задълженията, произтичащи от Решение № 629 от 20.07.2012 г. на Министерския съвет.      
            В изпълнение на изискванията на чл. 75, ал. 3 от Закона за горите, с рег. индекс РДГ 02-3177/22.05.2026 г., служебно е изискано становище от териториално поделение „Държавно ловно стопанство Дикчан“ на „Югозападно държавно предприятие“  ДП – Благоевград. С писмо с вх. № РДГ 02-3365/02.06.2026 г. в Регионална дирекция по горите гр. Благоевград е постъпило становище на териториално поделение „Държавно ловно стопанство Дикчан“, с изх. № 06-05-18-1/01.06.2026 г. за имотите, засегнати от инвестиционното намерение.
            Съгласно становището на териториално поделение „Държавно ловно стопанство Дикчан“, поземлени имоти с идентификатори 56740.56.364, 56740.56.35 и 56740.56.36 в землището на с. Плетена, община Сатовча, област Благоевград, засегнати от инвестиционното намерение на заявителя, попада в част от отдел 231, подотдели „19“ и „ш“ по Инвентаризация на ТП „Държавно ловно стопанство Дикчан“ от 2018 г. Не попадат в защитени зони, вододайна зона, горски разсадник, опитни и географски култури и др. Няма изградени временни въжени линии, пожаронаблюдателни кули, контролни горски пунктове, както и биотехнически съоръжения за ловностопанската дейност. Не предстои прекатегоризиране на посочените имоти. В ТП ДЛС Дикчан няма подадени заявления от други заявители за ползване на имота. Същите не са отдадени под наем или аренда за временно ползване. Инвестиционното намерение не засяга горски път, оградена ловностопанска площ, карантинен двор, развъдник и др. Няма опасност от възникване на ерозия. Не се предвижда изграждане на съоръжения. Няма наличие на сгради. Няма данни за наличие на инфраструктурни обекти (подземни и въздушни кабели). Няма да нанесе вреди върху извори, подземни реки и др. Реализирането на инвестиционното намерение не би попречило на горскостопанската и ловностопанската дейност в района. Няма данни, налагащи забрана, във връзка с разпоредбите на чл. 73, ал. 2 от Закона за горите, съгласно който се забранява промяна на предназначението на поземлени имоти в горски територии за срок от 20 години след опожаряването им. 

            Териториално поделение „Държавно ловно стопанство Дикчан“ с. Сатовча не възразява за започване на процедура по промяна на предназначението на поземлени имоти в горски територии частна собственост с идентификатор 56740.56.364 и частна държавна собственост с идентификатори 56740.56.35 и 56740.56.36 в землището на с. Плетена, община Сатовча, област Благоевград. 
Настоящото решение да послужи за одобряване на подробен устройствен план, съобразно приложеното задание.
Настоящото решение да се публикува на интернет страницата на Изпълнителна агенция по горите и Регионална дирекция по горите Благоевград,  при спазване на изискванията за защита на личните данни и да се съобщи на заявителя по реда на Административнопроцесуалния кодекс. 

Настоящото решение може да се обжалва, по реда на Административнопроцесуалния кодекс,  в 14-дневен срок от съобщаването му пред Административен съд -  Благоевград, чрез комисията по чл. 74, ал. 2, т. 1 от ЗГ в Регионална дирекция по горите Благоевград.

ИНЖ. ИВАН ГЕРИН

          Председател на комисията по  


Заповед № РД – 49-182/23.06.2026 г.  на МЗХ

ИНЖ. МАГДАЛЕНА СТАМБЕРОВА:


Секретар на комисията по  


Заповед № РД – 49-182/23.06.2026 г.  на МЗХ

